**Pkt 5a**

**Ændringer/om formulering til Vedtægterne i Trevang grundejerforening.**

**§3 Kontingent m.v.**

3.2 I tilfælde af manglende rettidig betaling af kontingentet iværksættes rykkerprocedure. Forbliver ydelsen herefter ubetalt inddrives det skyldige via advokat og herefter rettens vej.

Der beregnes procesenter af hele saldoen jævnfør gældende regelsæt herom.

Alle omkostninger som Grundejerforeningen måtte have til inddrivelse af det skyldige beløb, vil blive pålagt grundejeren at betale.

3.4 Årets vandregning udsendes i overensstemmelse med bekendtgørelse nr. 525 af 14. juni 1996 om betaling for vand efter målt forbrug m.v. på ejendomsniveau og bekendtgørelse nr. 837 af 27. november 1998 om individuel afregning efter målt vandforbrug.

**§4 Generalforsamling**

4.8 Ekstraordinær generalforsamling kan indkaldes af bestyrelsen, og skal indkaldes når mindst 20 stemmeberettigede medlemmer fremsætter skriftlig begæring herom. Begæringen skal indeholde tydelig angivelse af de(de) emne(r) der ønskes behandlet.

Generalforsamlingen skal herefter afholdes, med den angivne dagsorden, senest 8 uger efter at begæringen er bekræftet modtaget af formanden, og med et varsel på ikke under 14 dage.

Den ekstraordinære generalforsamling kan alene behandle den med varslingen angivne dagsorden.

Den ekstraordinære generalforsamling afvikles efter bestemmelserne i §4, stk. 3,4,6 og 7.

**§ 6 Formand**

6.4 Formanden skal have adgang til grundejerforeningens og vandværket bankkonti som B fuldmagt / 2. godkender.

**§ 7 Kasserer**

7.4 Kasséren skal have adgang til grundejerforeningens og vandværket bankkonti som B fuldmagt / 2. godkender.

**§ 9 Ordensregler** – se separat dokument.

Ordensregler

9.1 Til angivelse og regulering af 'god opførsel' beslutter generalforsamlingen et 'Ordensregler' som indeholder retningsgivende udsagn om den ønskede tilstand.

9.2 Generalforsamlingen kan med simpel stemmeflerhed vedtage eller ændre foreningens ordensregler. Ændringsforslag indsendes som øvrige forslag til generalforsamlingsbeslutning.

9.3 Det påhviler bestyrelsen at fortolke ordensreglerne og påtale evt. overtrædelser heraf. Konstaterer bestyrelsen særlige problemer med en eller flere af ordensreglerne, påhviler det bestyrelsen at forelægge emnet for generalforsamlingen.

**§ 10 Foreningens midler**

10.1 Foreningens midler indsættes i et pengeinstitut, på bedst mulige vilkår. Formanden og kasséren i forening kan råde over på kontiene. Formanden og kasséren kan enerådigt underskrive revisorforespørgsler, netbank aftaler og kort udstedelser. Foreningens midler skal, under hensyntagen til driftens smidighed, placeres til den bedst mulige forrentning. Bogholderen udstyres med en læseadgang til alle foreningens og vandværkets bankkonti.

|  |  |
| --- | --- |
|  | |
|  |  |
|  |  |